EP300
Histon-acetiltransferaza p300, znana i kao p300 HAT ili E1A-vezani protein p300 (gdje je E1A = adenovirusna rana regija 1A) također poznat kao i kao EP300 ili p300, jest enzim koji je kod ljudi kodiran genom EP300 sa hromosoma 22. Funkcioniše kao histon-acetiltransferaza koja reguliše transkripciju gena putem remodeliranja hromatina, dozvoljavajući histonskim proteinima da manje čvrsto omotaju DNK. Ovaj enzim ima esencijalnu ulogu u regulaciji ćelijskog rasta i diobe, podstičući ćelije da sazrijevaju i preuzmu specijalizirane funkcije (diferencijacije), te sprječavaju rast kancerogenih tumora. Čini se da je protein p300 kritičan za normalan razvoj prije i nakon rođenja. Gen EP300 se nalazi na dugom (q) kraku ljudskog hromosoma 22 na poziciji 13.2. Ovaj gen kodira adenovirusni E1A povezan sa ćelijskim p300 transkripcijskim koaktivatorskim proteinom. EP300 je blisko povezan sa drugim genom, CREB vezujući protein, koji se nalazi na ljudskom hromosomu 16.